CELEX: C2005/082/36
Language: et
Date: 2005-04-02 00:00:00
Title: Kohtuasi C-53/05: Euroopa Ühenduste Komisjoni 9. veebruari 2005. aasta hagi Portugali Vabariigi vastu

2.4.2005   
            
            
               ET
            
            
               Euroopa Liidu Teataja
            
            
               C 82/17
            
         Euroopa Ühenduste Komisjoni 9. veebruari 2005. aasta hagi Portugali Vabariigi vastu
   (Kohtuasi C-53/05)
   (2005/C 82/36)
   Kohtumenetluse keel: portugali
   Euroopa Ühenduste Komisjon esitas 9. veebruaril 2005 Euroopa Ühenduste Kohtule hagi Portugali Vabariigi vastu. Hageja esindajad on Pedro Andrade ja Wouter Wils, kohtudokumentide kättetoimetamise aadress Luxembourgis.
   Hageja palub Euroopa Kohtul:
   
               —
            
            
               tuvastada, et kuna Portugali Vabariik on vabastanud kõik üldsusele laenutamise asutuste kategooriad kohustusest maksta autoritele tasu, siis ei ole Portugali Vabariik täitnud nõukogu 19. novembri 1992. aasta direktiivi 92/100/EMÜ (1) artiklist 5 koostoimes artikliga 1 tulenevaid kohustusi;
            
         
               —
            
            
               jätta kohtukulud Portugali Vabariigi kanda.
            
         Õiguslikud alused ja peamised argumendid
   Enne direktiivi 92/100 vastuvõtmist ei näinud Portugali õigusaktid ette kohustust maksta teose autorile, kelle jaoks levitamisõigus oli ammendunud, tasu tema teose laenutamise korral. Praegusel hetkel sisaldab Portugali õigus tasu saamise õigust, kuid vabastades kõik üldsusele laenutamise asutuste kategooriad kohustusest maksta autoritele tasu direktiivi 92/100 mõttes, on Portugali Vabariik võtnud sellelt õiguselt sisu ja ei ole täitnud nimetatud direktiivi artiklitest 1 ja 5 tulenevaid kohustusi.
   
      (1)  EÜT L 346, lk 61.